ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**……………… 2018 թվականի N - Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2011 ԹՎԱԿԱՆԻ ԱՊՐԻԼԻ 28-Ի N 461-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

 Հիմք ընդունելով «Կառավարության կառուցվածքի և գործունեության մասին» օրենքի 20-րդ հոդվածի 3-րդ մասը՝ Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2011 թվականի ապրիլի 28-ի «Հայաստանի Հանրապետության և Գյուղատնտեսության զարգացման միջազգային հիմնադրամի միջև 2010 թվականի նոյեմբերի 30-ին ստորագրված «Գյուղական կարողությունների ստեղծում» ծրագրի ֆինանսավորման մասին համաձայնագիրն ուժի մեջ մտնելու միջոցառումների մասին» N 461-Ն որոշման (այսուհետ՝ Որոշում) մեջ կատարել հետևյալ փոփոխությունները.

1) որոշման մեջ օգտագործվող «Հայաստանի Հանրապետության կառավարության աշխատակազմ» բառերը փոխարինել «վարչապետի աշխատակազմ» բառերով:

2) hավելված N 1-ի 5-րդ կետը շարադրել նոր խմբագրությամբ հետևյալ բովանդակությամբ`

«5. Հիմնարկի անվանումն է`

1) հայերեն լրիվ՝ Վարչապետի  աշխատակազմի «Գյուղական տարածքների տնտեսական զարգացման ծրագրերի իրականացման գրասենյակ» պետական հիմնարկ.

2) ռուսերեն լրիվ՝ Государственное учреждение "Бюро по реализации программ экономического развития сельских территорий" аппарата Премьер-Министра Республики Армения.

3) անգլերեն լրիվ` State Agency "Rural Areas Economic Development Programs Implementation unit”  Staff of  the Prime Minister of the Republic of Armenia.

4) հայերեն կրճատ` ՎԱ «ԳՏՏԶ ԾԻԳ» ՊՀ.

5) ռուսերեն կրճատ` ГУ "БРПЭРСТ" АПМ РА.

6) անգլերեն կրճատ` SA "RAEDPIU” PMS of RA։

3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**Հ Ի Մ Ն Ա Վ Ո Ր ՈՒ Մ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**2011 ԹՎԱԿԱՆԻ ԱՊՐԻԼԻ 28-Ի N 461-Ն ՈՐՈՇՄԱՆ ՄԵՋ**

**ՓՈՓՈԽՈՒԹՅՈՒՆՆԵՐԻ ԿԱՏԱՐԵԼՈՒ ՄԱՍԻՆ**

**ՆԱԽԱԳԾԻ ԸՆԴՈՒՆՄԱՆ**

**1.Իրավական ակտի անհրաժեշտությունը (նպատակը)**

Որոշման ընդունման անհրաժեշտությունը պայմանավորված է 2018թ. մարտի 23-ի ՀՕ-253-Ն Հայաստանի Հանրապետության կառավարության կառուցվածքի և գործունեության մասին օրենքը ընդունելու և 2008թ. հունիսի 17-ին ընդունված ՀՕ-79-Ն Հայաստանի Հանրապետության կառուցվածքի մասին որոշումը ուժը կորցրած ճանաչելու կապակցությամբ:

Սույն որոշմամբ առաջարկում ենք` Հայաստանի Հանրապետության կառավարության 2011թ. ապրիլի 28-ի «Հայաստանի Հանրապետության և Գյուղատնտեսության զարգացման միջազգային հիմնադրամի միջև 2010թ. նոյեմբերի 30-ին ստորագրված «Գյուղական կարողությունների ստեղծում» ծրագրի ֆինանսավորման մասին համաձայնագիրն ուժի մեջ մտնելու միջոցառումների մասին» N 461-Ն որոշման մեջ օգտագործվող «Հայաստանի Հանրապետության կառավարության աշխատակազմ» բառակապակցությունները փոխարինել «Հայաստանի Հանրապե­տության վարչապետի աշխատակազմ» բառակապակցությամբ: Ըստ այդմ` անհրաժեշտություն է առաջացել «Գյուղական տարածքների տնտեսական զարգացման ծրագրերի իրականացման գրասենյակ» պետական հիմնարկի անվանում վերը նշված կառավարության որոշումով հաստատված կանոնադրության մեջ նույնպես փոփոխել և այսուհետ կարդալ հետևյալ կերպ`

5. Հիմնարկի անվանումն է`

1) հայերեն լրիվ՝ Հայաստանի Հանրապետության վարչապետի  աշխատակազմի «Գյուղական տարածքների տնտեսական զարգացման ծրագրերի իրականացման գրասենյակ» պետական հիմնարկ.

2) ռուսերենլրիվ՝ Государственное учреждение "Бюро по реализации программ экономического развития сельских территорий" аппарата Премьер-Министра Республики Армения.

3) անգլերեն լրիվ` State Agency "Rural Areas Economic Development Programs Implementation unit”  Staff of  the Prime Minister of the Republic of Armenia.

4) հայերեն կրճատ` ՀՀ ՎԱ «ԳՏՏԶ ԾԻԳ» ՊՀ.

5) ռուսերեն կրճատ` ГУ "БРПЭРСТ" АПМ РА.

6) անգլերեն կրճատ` SA "RAEDPIU” PMS of RA։

**2. Կարգավորման հարաբերությունների ներկա վիճակը և առկա խնդիրները**

Հայաստանի Հանրապետության կառուցվածքի մասին որոշումը 2008թ. հունիսի 17-ին ընդունված ՀՕ-79-Ն օրենքը ուժը կորցրածճանաչելու կապակցությամբ և Հայաստանի Հանրապետության կառուցվածքի և գործունեության մասին 2018 թվականի մարտի 23-ի ընդունված ՀՕ-253-Ն օրենքը ուժի մեջ մտնելու կապակցությամբ` կառավարության աշխատակազմը լուծարվում է ստեղծվում է վարչապետի աշխատակազմը, համաձայն որի Հայաստանի Հանրապետության կառավարության կառուցվածքի և գործունեության մասին օրենքը 20-րդ կետի 7-րդ ենթակետի` համաձայն Վարչապետի աշխատակազմը հանդիսանում է Կառավարության աշխատակազմի իրավահաջորդը՝ գնումների մասին օրենսդրությամբ սահմանված կարգով ստանձնած պարտավորությունների մասով, ինչպես նաև միջպետական պայմանագրերի մասով:

Հայաստանի Հանրապետության և Գյուղատնտեսության զարգացման միջազգային հիմնադրամի միջև 2014 թվականի նոյեմբերի 12-ին ստորագրվել ու 2015 թվականի մայիսի 20-ին Հայաստանի Հանրապետության Ազգային ժողովի կողմից վավերացվել է «Ենթակառուցվածքների և գյուղական ֆինանսավորման աջակցություն» ծրագրի ֆինանսավորման մասին համաձայնագիրը: «Ենթակառուցվածքների և գյուղական ֆինանսավորման աջակցություն» ծրագիրը իրականացվում է ՀՀ Կառավարության աշխատակազմի «Գյուղական տարածքների տնտեսական զարգացման ծրագրերի իրականցման գրասենյակ» ՊՀ-ի կողմից: Վերջինիս կողմից իրականցվում է նաև Հայաստանի Հանրապետության և Գյուղատնտեսության զարգացման միջազգային հիմնադրամի միջև 2010 թվականի նոյեմբերի 30-ին ստորագրված ու 2011 թվականի ապրիլի 15-ին Հայաստանի Հանրապետության Ազգային ժողովի կողմից վավերացված «Գյուղական կարողությունների ստեղծում» ծրագիրը: Ըստ այդմ` ՀՀ կառավարության կողմից 2015 թվականի հոկտեմբերի 8-ի N 1158- Ն որոշմամբ ընդունվել է ՀՀ կառավարության 2011 թվականի ապրիլի 28-ի N 461-Ն որոշման մեջ լրացում և փոփոխություն կատարելու մասին որոշումը, որի համաձայն N 461-Ն որոշման 3-րդ կետով ամրագրվել է, որ գյուղական կարողությունների ստեղծում>> ղեկավար խորհուրդը նաև «Ենթակառուցվածքների և գյուղական ֆինանսավորման աջակցություն» ծրագրի ղեկավար խորհուրդ է հանդիսանում:

Ներկայումս Հայաստանի Հանրապետության և Գյուղատնտեսության զարգացման միջազգային հիմնադրամի միջև 2014 թվականի նոյեմբերի 12-ին ստորագրված ու 2015 թվականի մայիսի 20-ին Հայաստանի Հանրապետության Ազգային ժողովի կողմից վավերացված է «Գյուղական կարողությունների ստեղծում» և «Ենթակառուցվածքների և գյուղական ֆինանսավորման աջակցություն» ծրագրերի ֆինանսավորման մասին համաձայնագրում, ծրագրի իրականցման փաստաթղթում ամրագրված է, որ վերը նշված ծրագրի լիազոր մարմին է ճանաչված ՀՀ կառավարության աշխատակազմը:

**3.Առկա խնդիրների առաջարկվող լուծումները**

Հիմք ընդունելով Հայաստանի Հանրապետության կառավարության կառուցվածքի և գործունեության մասին օրենքի դրույթներից բխող կառուցվածքային փոփոխությունները առաջարկում ենք` 2011 թվականի ապրիլի 28-ին ընդունված 461-ն որոշման մեջ կառավարության աշխատակազմ բառակապակցությունները փոխարինել վարչապետի աշխատակազմ բառակապակցություններով և հիմնարկի անվանման մեջ նույնպես «կառավարության աշխատակազմ» բառակապակցությունները փոխարինել «վարչապետի աշխատակազմ» բառակապակցություններով, դրանով իսկ «Գյուղական կարողություն­ների ստեղծում» և «Ենթակառուցվածքների և գյուղական ֆինանսավորման աջակցություն» ծրագրերի լիազոր մարմին ճանաչել Հայաստանի Հանրապետության վարչապետի աշխատակազմը :

**4. Իրավական ակտի կիրառման դեպքում ակնկալվող արդյունքը.**

Որոշման կիրառումը կապահովի «Գյուղական կարողությունների ստեղծում» և «Ենթակառուցվածքների և գյուղական ֆինանսավորման աջակցություն» ծրագրերի լիազոր մարմնի անվանման փոփոխության հաստատումը, որը բխում է Հայաստանի Հանրապետության և Գյուղատնտեսության զարգացման միջազգային հիմնադրամի միջև 2014 թվականի նոյեմբերի 12-ին ստորագրված ու 2015 թվականի մայիսի 20-ին Հայաստանի Հանրապետության Ազգային ժողովի կողմից վավերացված է «Ենթակառուցվածքների և գյուղական ֆինանսավորման աջակցություն» ծրագրի ֆինանսավորման մասին համաձայնագիր, Հայաստանի Հանրապետության կառավարության կառուցվածքի և գործունեության մասին օրենքի 20-րդ հոդվածի 7-րդ կետի դրույթներից:

**Տ Ե Ղ Ե Կ Ա Ն Ք**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**2011 ԹՎԱԿԱՆԻ ԱՊՐԻԼԻ 28 12-Ի N 461-Ն ՈՐՈՇՄԱՆ ՄԵՋ**

**ՓՈՓՈԽՈՒԹՅՈՒՆՆԵՐԻ ԿԱՏԱՐԵԼՈՒ ՄԱՍԻՆ**

**ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՄԱՍԻՆ**

Հայաստանի Հանրապետության կառավարության 2011 թվականի ապրիլի 28-ի N461-Ն որոշման մեջ փոփոխություններ կատարելու մասին նախագծի ընդունումը անհրաժեշտություն է առաջացնում **Հայաստանի Հանրապետության Վարչապետի 2011թ. հուլիսի 12-ի N 653-Ն («ԳՅՈՒՂԱԿԱՆ ԿԱՐՈՂՈՒԹՅՈՒՆՆԵՐԻ ՍՏԵՂԾՈՒՄ» ԾՐԱԳՐԻ ՂԵԿԱՎԱՐ ԽՈՐՀՐԴԻ ԿԱՆՈՆԱԴՐՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ) և Հայաստանի Հանրապետության Վարչապետի 2011 թ. մայիսի 5-ի 392-Ն («ԳՅՈՒՂԱԿԱՆ ԿԱՐՈՂՈՒԹՅՈՒՆՆԵՐԻ ՍՏԵՂԾՈՒՄ» ԵՎ «ԵՆԹԱԿԱՌՈՒՑՎԱԾՔՆԵՐԻ ԵՎ ԳՅՈՒՂԱԿԱՆ ՖԻՆԱՆՍԱՎՈՐՄԱՆ ԱՋԱԿՑՈՒԹՅՈՒՆ» ԾՐԱԳՐԵՐԻ ՂԵԿԱՎԱՐ ԽՈՐՀՐԴԻ ԱՆՀԱՏԱԿԱՆ ԿԱԶՄԸ ՀԱՍՏԱՏԵԼՈՒ ՄԱՍԻՆ) որոշումների մեջ նույնպես փոփոխություններ կատարել:**

**Տ Ե Ղ Ե Կ Ա Ն Ք**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**2011 ԹՎԱԿԱՆԻ ԱՊՐԻԼԻ 28 12-Ի N 461-Ն ՈՐՈՇՄԱՆ ՄԵՋ**

**ՓՈՓՈԽՈՒԹՅՈՒՆՆԵՐԻ ԿԱՏԱՐԵԼՈՒ ՄԱՍԻՆ**

**ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

Հայաստանի Հանրապետության կառավարության 28-ը ապրիլի 2011 թվականի N461-Ն որոշման մեջ փոփոխություններ կատարելու մասին նախագծի ընդունման կապակցությամբ պետական բյուջեում ծախսերի և եկամուտների ավելացում կամ նվազեցում, ինչպես նաև լրացուցիչ ֆինանսական միջոցների անհրաժեշտություն չի առաջանում:

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**2011 ԹՎԱԿԱՆԻ ԱՊՐԻԼԻ 28 12-Ի N 461-Ն ՈՐՈՇՄԱՆ ՄԵՋ**

**ՓՈՓՈԽՈՒԹՅՈՒՆՆԵՐԻ ԿԱՏԱՐԵԼՈՒ ՄԱՍԻՆ**

**ՀԵՂԻՆԱԿՆԵՐ, ՄՇԱԿՈՂՆԵՐԻ**

Հայաստանի Հանրապետության Վարչապետի 12 հուլիսի 2011 թվականի N 653-Ն որոշման մեջ լրացում կատարելու մասին նախագիծը մշակվել է Հայաստանի Հանրապետության կառավարության աշխատակազմի «Գյուղական տարածքների տնտեսական զարգացման ծրագրերի իրականացման գրասենյակ» պետական հիմնարկի կողմից:

**Ց Ա Ն Կ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**2011 ԹՎԱԿԱՆԻ ԱՊՐԻԼԻ 28 12-Ի N 461-Ն ՈՐՈՇՄԱՆ ՄԵՋ**

**ՓՈՓՈԽՈՒԹՅՈՒՆՆԵՐԻ ԿԱՏԱՐԵԼՈՒ ՄԱՍԻՆ**

**ՆԱԽԱԳԻԾԸ**

Հայաստանի Հանրապետության կառավարության 28-ը ապրիլի 2011 թվականի N461-Ն որոշման մեջ փոփոխություններ կատարելու մասին նախագիծը մշակվել է Հայաստանի Հանրապետության քաղաքացիական օրենսգրքի և «Իրավական ակտերի մասին» Հայաստանի Հանրապետության օրենքի հիման վրա:

|  |  |  |  |  |
| --- | --- | --- | --- | --- |
| **Ամփոփաթերթ նախագծի վերաբերյալ ստացված դիտողությունների և առաջարկությունների, դրանց ընդունման կամ չընդունման վերաբերյալ** | | | | |
| **Առարկության, առաջարկության հեղինակը** | **Առարկության, առաջարկության ստացման ամսաթիվը, գրության համարը** | **Առարկության կամ առաջարկության բովանդակությունը** | **Եզրակացություն** | **Կատարված փոփոխու-թյունները** |
| ՀՀ Ֆինանսների նախարարություն | 18.06.2018թ թիվ 02/12.3/1035-18 գրություն | ՀՀ Նորմատիվ իրավական ակտերի մասին օրենքի 14-րդ հոդվածի, 2-րդ, 3-րդ մասերի համապատասխանություն: Օրենքի 33-րդ հոդված 1-ին , 3-րդ մասի 1-ին կետի դրույթներին համապատասխանեցում | Ընդունվել է | Համապատասխան փոփոխությունները կատարված են |
| ՀՀ արդարադատության նախարարություն, | 25.06.2018թ | ՀՀ Նորմատիվ իրավական ակտերի մասին օրենքի դրույթներին համապատասխանեցման վերաբերյալ պետական փորձագիտական եզրակացություն | Ընդունվել է | Համապատասխան փոփոխությունները կատարված են |
|  |  |  |  |  |